Ségolène Royalová

Marie-Ségolène Royalová (* 22. september 1953 Dakar, Senegal) je francúzska politička, členka Socialistickej strany, bývalá ministerka životného prostredia a prvá žena, ktorá postúpila do druhého kola francúzskych prezidentských volieb. Je dcérou dôstojníka francúzskej koloniálnej posádky. Od konca 70. rokov 20. storočia do roku 2007 bol jej životným partnerom  François Hollande, súčasný, 24. prezident Francúzska. Majú spolu štyri deti.

Politická kariéra 
 1978 – Vstupuje do francúzskej socialistickej strany
 1983 – 1988 – Zamestnaná na sekretariáte prezidenta François Mitterranda
 1988 – prvýkrát zvolená za poslankyňu v departamente Deux-Sèvres (do tej doby pravicový volebný obvod)
 1992/1993 – Ministerka životného prostredia vo vláde Pierre Bérégovoya
 1997 – 2000 – Ministerka poverená školstvom (l'Enseignement scolaire) pri ministerstve školstva (Ministère de l'Éducation nationale, de l'Enseignement supérieur et de la Recherche) vo vláde Lionela Jospina
 2000 – 2002 – Ministerka poverená agendou rodiny a mládeže (Ministre déléguée à la Famille et à l'Enfance) vo vláde Lionela Jospina
 od 2004 – Prezidentka Regionálnej rady regiónu Poitou-Charentes
 2006 – Ségolène Royal porazila vo vnútrostraníckych primárkach prezidentských voľbách svojich protikandidátov bývalého premiéra Laurenta Fabiusa a bývalého ministra financií Dominiqua Strauss-Kahna. 
 2007 – Kandidátka Socialistickej strany na funkciu prezidenta Francúzskej republiky. V prezidentských voľbách na prelome apríla a mája 2007 bola však v druhom kole porazená kandidátom pravicovej UMP (Únia pre ľudové hnutie) Nicolasom Sarkozym.

Iné projekty 

Narodenia v 1953
Francúzski politici
Kandidáti na prezidenta Francúzskej republiky (2007)
Absolventi École nationale d’administration